Kormányzói Palota - Fiume (en: Palace of the Governors - Fiume). A felvétel 2016. június 28-án készült Fiumében. Kormányzói Palota. A Kormányzói Palota a millennium évére épült fel, Hauszmann Alajos tervei alapján.  Fiume kormányzói Fiume város és csatolt részei kormányzója voltak, hatáskörük ugyanakkor kiterjedt a teljes horvát-magyar tengerpart tengerészeti ügyeire is. A kormányzót a mindenkori magyar király nevezte ki. Fiumét és tágabb környezetét, vagyis a magyar tengermelléket  Mária Terézia csatolta Magyarországhoz egy rendeletében 1779 április 29-i hatállyal. Fiume első magyar kormányzója, Majláth József 1779. április 29-től töltötte be hivatalát. A magyar országgyűlés 1807-ben emelte törvényerőre ezt. Majláth az új kerületet egyes horvátországi részekkel együtt Szeverin megye név alatt foglalta össze, de mivel ezt mindenki kifogásolta Mária Terézia 1779 április 23-án kelt diplomájával a várost és kikötőjét, mint külön testet (corpus separatum) a magyar szent koronához kapcsolta, most és ezután is jól megkülönböztetvén a hozzá tartozó kerülettől, mely a vinodoli, hreljini és buccarii járásokból állva, Fiuméval egy kormányzóság alatt a Littorale Hungaricum kerületét alkotta. A Magyar Tengermellék a napoleoni háborúk során, a schönbrunni béke értelmében 1809–1814 között francia megszállás alatt állt a franciák által létrehozott bábállam, Illiria fennhatósága alatt. Miután az osztrákok 1814-ben visszafoglalták, egy ideig meghagyták Illíriát tartománynak, majd 1822 július 25-én a teljes korábbi tengermelléket visszacsatolták Magyarországhoz. Az 1848-49-es szabadságharc leverésének következményeként 1849. október 24-én Horvátországot tartományaként kezelték. Az osztrák-magyar kiegyezés egyik hozadéka volt a magyar-horvát kiegyezés (1868), aminek értelmében Fiume város a Magyar Szent Korona Országainak csatolt része lett, míg az egykori tengermellék többi része Horvát-Szlavónország része maradt, de végleges megállapodás csak 1870-re született, így csak ekkor nevezték ki Fiume magyar kormányzóját 1848-ot követően. A Palota melletti teret Hauszmann Alajosról nevezték el. Fiume magyar kormányzóinak névsora: <a class="external free" href="https://hu.wikipedia.org/wiki/Fiume_korm%C3%A1nyz%C3%B3inak_list%C3%A1ja">https://hu.wikipedia.org/wiki/Fiume_korm%C3%A1nyz%C3%B3inak_list%C3%A1ja</a>    
<p><a rel="nofollow" class="external free" href="http://www.tankonyvtar.hu/en/tartalom/tkt/osztrak-magyar/ch19.html">http://www.tankonyvtar.hu/en/tartalom/tkt/osztrak-magyar/ch19.html</a> 
</p>
<a rel="nofollow" class="external free" href="http://ifjmonarchista.blog.hu/2009/10/26/a_fiumei_kormanyzoi_palota">http://ifjmonarchista.blog.hu/2009/10/26/a_fiumei_kormanyzoi_palota</a>
<a href="//commons.wikimedia.org/wiki/User:Elekes_Andor" title="User:Elekes Andor">Elekes Andor</a>
CC BY-SA 4.0
<span class="int-own-work" lang="en">Own work</span>